નક્સલીઓ ગ્રેનેડ લોન્ચર ખરીદવાનું અને તેને નેપાળ કે મણિપુર સરહદેથી ભારતમાં લાવવાનું આયોજન કરતા હતા. રોના વિલ્સને કોમરેડ પ્રકાશને ૧૮ એપ્રિલ ૨૦૧૭ના રોજ લખેલા પત્રમાં હથિયારોની વાત લખી હતી. અંગ્રેજીમાં લખેલા આ પત્રમાં રોના લખે છે કે અહીંની વર્તમાન સ્થિતિ વિશેનો તમારો છેલ્લો પત્ર મળ્યો. અર્નોન અને અન્ય સૌ શહેરી મોરચે થઈ રહેલા નવા ફેરફારને લઈને સરખા ઉત્સાહિત છે. બસંતાને ડીલ સોંપતી વખતે કોમરેડ કિશન સીધા નહોતા મળી શક્યા. હવે હું આશા રાખું કે તમને મિટિંગની વિગતો મળી હશે અને ગ્રેનેડ લોન્ચર અને ચાર લાખ રાઉન્ડના વાર્ષિક ખરીદી માટે ૮ કરોડ રૃપિયાની જરૃર પડશે, કૃપયા તમારો નિર્ણય જણાવશો. કોમરેડ કિશન અને અન્ય કોમરેડે રાજીવ ગાંધી પ્રકારની ઘટનાથી મોદી રાજનો અંત લાવવાની ભલામણ કરી છે. અમે આ પ્રકારના આયોજન વિશે વિચારી રહ્યા છીએ.